ஷெர்ஸிங்கர் ஹவாய்த் தீவில் உள்ள ஹோனோலுலு என்னும் இடத்தில் பிறந்தார். அவரைப் பெற்ற தந்தையான, அல்ஃபோன்ஸோ வேலியன்ட் ஃபிலிப்பினோவைச் சார்ந்தவர்; ஆனால் அவரது தாய்; ரோஸ்மேரி ஹவாய்க்காரர் மற்றும் ரஷ்ய வம்சாவழியில் வந்தவர்.
ஒரு பேட்டியில் "நான் ஃபிலிப்பினோ-ரஷ்ய-ஹவாய் இனத்தை சேர்ந்தவள்; ஆனால் மக்கள் என்னை இந்தியாவைச் சேர்ந்தவள் என்று நினைக்கிறார்கள்" என்று ஷெர்ஸிங்கர் கூறினார்.

ஷெர்ஸிங்கர் பிறந்த போது அவரது தாயார் ரோஸ்மேரிக்கு 18 வயது; அப்போது அவர் உள்நகரம் என்று கூறப்படும் சேரி போன்ற ஒரு பகுதியில் வசித்து வந்தார். நிகோல் சிறு குழந்தையாக இருந்தபோதே அவரது பெற்றோர்கள் பிரிந்து விட்டனர். அவருக்கு ஆறு வயதான போது, அவரது சகோதரி கேலா மற்றும் அவரது ஜெர்மானிய-அமெரிக்க மாற்றாந்தந்தை கேரி ஷெர்ஸிங்கருடன் அவரது தாய் வழிக் குடும்பம் கெண்டுகியில் உள்ள லூயிவில் என்னும் இடத்திற்கு குடி பெயர்ந்தது.

"தி டெய்லி மெயில்" என்னும் பத்திரிக்கைக்கு அளித்த ஒரு பேட்டியில் தாம் ஹவாயில் ஆசாரமான, கண்டிப்புள்ள (கத்தோலிக்க) மதக் கோட்பாடுகளுடன் வளர்க்கப்பட்டதாக ஷெர்ஸிங்கர் கூறினார். அவர் வாலிபப் பருவத்தில் மெய்ஸீக் மிடில் ஸ்கூல் என்னும் பள்ளியில் முதலில் சேர்ந்தார். வளரும் பொழுது, தம்மிடம் அதிகமாகப் பணம் இருந்ததில்லை என்று கூறும் நிகோல் தாம் இன்று அடைந்துள்ள நிலைக்கு வருவதற்கு தமது தாய் கொடுத்த ஆதரவிற்காக அவருக்கு நன்றி செலுத்துகிறார். டூபான்ட் மேனுவல் உயர்நிலைப்பள்ளியில் இருந்த இளைஞர் செயற் கலைப்பள்ளியில் சேர்ந்த லூயிவில்லில் ஷெர்ஸிங்கர் லூயிவில்லின் நடிகர்கள் அரங்கம் என்னும் அமைப்பிலும் நடிக்கத் துவங்கினார்.

ஷெர்ஸிங்கர்; தமது இளமைப் பருவத்தில், 1996வது வருடம் நடந்த கெண்டுகி மாநில கண்காட்சியின் கோகோ-கோலா திறன் வெளியீட்டுப் போட்டியில் இரண்டாவது இடம் பெற்று வென்றார். அந்தப் பகுதியில் இருந்த ஃபிலிப்பினோக்களின் கொண்டாட்டமான லூயிவில் பாரியோ ஃபியெஸ்டாவின் அரசியாகவும் அவர் திகழ்ந்தார். ரைட் மாநில பல்கலைக்கழகத்தின் இசை மற்றும் நடிப்பு அரங்கம் என்னும் அமைப்பில் ஷெர்ஸிங்கர் தேர்ச்சி பெற்றார், அங்கு அவர் "சிகாகோ" வில் வெல்மா கெல்லி மற்றும் "ஷோ போட்" டில் ஜூலி லா வெர்ன் என்னும் நாடகங்களில் நடித்தார்; ஆனால் டேஸ் ஆஃப் தி நியு என்னும் ராக் இசைக்கு பின்னணி பாடுவதற்காக தனது படிப்பை 1999வது வருடம் நிறுத்தி விட்டார்.

நடிப்பு
புஸ்ஸிகேட் டால்ஸ்
ஆரம்ப காலத் தொழில் வாழ்க்கை மற்றும் ஈடன்ஸ் க்ரஷ்
வாழ்க்கை வரலாறு